પ્રાપ્ત માહિતી પ્રમાણે અા અંગેની વિગત એવી છે કે મેવડ ગામના રહીશ એક પરિવારના ત્રણ સભ્યો સાસુ, સસરા અને પુત્રવધૂ ગઈ રાતે ખેતરમાં મજૂરીકામ કરી પોતાના ઘરે પરત ફરી રહ્યાં હતાં ત્યારે અમદાવાદ મહેસાણા હાઈ વે પર મેવડ ટોલનાકા નજીક જગુદણ કેટલ ફુડ ફેક્ટરી સામે રોડ પરથી પૂરઝડપે પસાર થઈ રહેલ મહારાષ્ટ્ર પાસિંગની એમએચ-૦૨-એક્યુ-૬૧૮૮ નામની લકઝરી કારે ઉપરોક્ત ત્રણેયને હડફેટે લઈ જોરદાર ટક્કર મારતાં સાસુ, સસરા અને પૂત્રવધૂ રોડ પર ફંગોળાતાં ગંભીર ઈજા થવાના કારણે ત્રણેયના ઘટનાસ્થળે જ મોત થયાં હતાં. અા ઘટનાને પગલે અમદાવાદ મહેસાણા હાઈ વે પરનો ટ્રાફિક જામ થઈ જતાં અનેક વાહનચાલકો અટવાઈ પડ્યા હતા.